CONVOCATÒRIA D'AJUDES DIRIGIDES AL PERSONAL D'ADMINISTRACIÓ I SERVEIS DE LA UNIVERSITAT D'ALACANT PER A REALITZAR ESTADES DE FORMACIÓ DINS DEL MARC DEL PROGRAMA ERASMUS+ KA107 DURANT EL CURS ACADÈMIC 2017/18 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4359)
  + [Valencià](/va/acuerdo/4359)






Selector de idioma

Leer

* [Español](/es/acuerdo/4359)
* [Valencià](/va/acuerdo/4359)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DIRIGIDES AL PERSONAL D'ADMINISTRACIÓ I SERVEIS DE LA UNIVERSITAT D'ALACANT PER A REALITZAR ESTADES DE FORMACIÓ DINS DEL MARC DEL PROGRAMA ERASMUS+ KA107 DURANT EL CURS ACADÈMIC 2017/18[Butlletí Oficial Universitat d'Alacant](/ca/Publicacion)
========================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DIRIGIDES AL PERSONAL D'ADMINISTRACIÓ I SERVEIS DE LA UNIVERSITAT D'ALACANT PER A REALITZAR ESTADES DE FORMACIÓ DINS DEL MARC DEL PROGRAMA ERASMUS+ KA107 DURANT EL CURS ACADÈMIC 2017/18

Data d'aprovació
:   29/09/2017

Data de publicació
:   29/09/2017

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4359.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4359)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4359)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DIRIGIDES AL PERSONAL D'ADMINISTRACIÓ I SERVEIS DE LA UNIVERSITAT D'ALACANT PER A REALITZAR ESTADES DE FORMACIÓ DINS DEL MARC DEL PROGRAMA ERASMUS+ KA107 DURANT EL CURS ACADÈMIC 2017/18&url=https://www.boua.ua.es/va/acuerdo/4359)

**Títol:** CONVOCATÒRIA D'AJUDES DIRIGIDES AL PERSONAL D'ADMINISTRACIÓ I SERVEIS DE LA UNIVERSITAT D'ALACANT PER A REALITZAR ESTADES DE FORMACIÓ DINS DEL MARC DEL PROGRAMA ERASMUS+ KA107 DURANT EL CURS ACADÈMIC 2017/18

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** divendres, 29 de setembre de 2017

CONVOCATÒRIA D'AJUDES DIRIGIDES AL PERSONAL D'ADMINISTRACIÓ I SERVEIS DE LA UNIVERSITAT D'ALACANT PER A REALITZAR ESTADES DE FORMACIÓ DINS DEL MARC DEL PROGRAMA ERASMUS+ KA107 DURANT EL CURS ACADÈMIC 2017/18

1. PREÀMBUL

El programa Erasmus de la Unió Europea té com a objectiu atendre a les necessitats d'ensenyament i aprenentatge de totes les persones que participen en educació superior formal, així com de les institucions que imparteixen aquest tipus de formació.

Per a establir l'espai comú d'Educació Superior Europeu es configura com un dels punts principals la promoció de la mobilitat d'estudiants, de professorat i de personal d'administració i serveis.

El Programa Erasmus de la Comissió Europea ofereix a la Universitat d'Alacant l'oportunitat d'enviar membres del seu personal a l'estranger per a exercir una activitat de formació en els centres participants. L'acció específica denominada KA107 permet la mobilitat d'individus entre països membres de la Unió Europea i països associats; són Argentina, Austràlia, Xile, Corea, Costa Rica, Geòrgia, Índia, Iran, Mèxic, Malàisia, Moçambic, Sèrbia, Tunísia i Sud-àfrica països associats.

Les activitats del personal enviat a l'estranger permeten el desenvolupament professional en forma d'accions de formació i aprenentatge per observació i intercanvi de bones pràctiques en un centre participant. Aquestes activitats han d'acordar-se per endavant entre l'organització d'origen de l'interessat i l'organització de destinació, sobre la base del projecte específic entre la UA i els centres participants.

La Gerència de la Universitat d'Alacant, juntament amb el Vicerectorat de Relacions Internacionals, publica una convocatòria de 17 ajudes per a fomentar la mobilitat amb finalitats de formació del Personal d'Administració i Serveis en el marc del Programa Erasmus .

Totes les destinacions i places disponibles es poden consultar en l'[Annex 1](https://ssyf.ua.es/va/formacion/internacionalizacion/documentos/-gestadm/any-2017/erasmus-2017-2018/ka107-annex-1-destinacions.doc).

2. OBJECTE

L'objecte d'aquesta convocatòria consisteix en la realització d'una breu estada formativa en una institució sòcia amb la finalitat de formació de la unitat homòloga, aprenentatge per observació i intercanvi de bones pràctiques, d’acord amb els objectius següents:

2.1. Afavorir l'aprenentatge al llarg de la vida laboral del Personal d'Administració i Serveis.

2.2. Fomentar la internacionalització de tots els col·lectius de la comunitat universitària.

2.3. Facilitar l'aprenentatge de bones pràctiques i l'observació de formes de treball i entorns laborals de les institucions sòcies.

2.4. Formar a la institució sòcia en les tasques d'internacionalització dins del component de cooperació del projecte.

2.5. Enfortir les relacions amb les universitats sòcies.

3. MARC LEGAL I PRESSUPOSTARI

La dotació per a aquesta convocatòria es troba consignada en el Capítol 2, del Centre de Despesa 011245 del Servei de Relacions Internacionals de la Universitat d'Alacant. El pagament d'aquesta dotació estarà supeditat a la disponibilitat de liquiditat de la UA.

La subvenció assignada a cada ajuda s'ajustarà al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Es considerarà d'aplicació complementària i supletòria la normativa europea per al [Programa Erasmus+ 2017-18](http://www.sepie.es/convocatoria/index.html#contenido)

en tot el que no està previst en aquesta regulació.

El romanent no aplicat serà objecte de reintegrament al Vicerectorat concedent de l'ajuda a l’acabar l'any natural següent al de concessió de l'ajuda.

Els diners romanents en la clau pressupostària del centre en què es va lliurar el pagament haurà de revertir a les mateixes aplicacions d'origen del centre de despesa 011245.

4. REQUISITS DE PARTICIPACIÓ

La convocatòria està dirigida al Personal d'Administració i Serveis de la Universitat d'Alacant que complisca els requisits següents:

4.1. Pertànyer a la plantilla de la Universitat d'Alacant com a personal funcionari o contractat laboral des del moment de realitzar la sol·licitud fins a la fi del període de mobilitat. Tots els sol·licitants hauran d'acreditar una antiguitat d'almenys un any continuat.

4.2. Continuar en la mateixa unitat administrativa en el moment de realitzar l'intercanvi.

4.3. Tenir la nacionalitat d'un país participant en el Programa Erasmus o de tercers països, en aquest cas hauran d'acreditar que estan en possessió d'un permís vàlid per a residir a Espanya durant el període de realització de la mobilitat.

4.5. Complir els requisits específics per a cada destinació (detallats en l'[Annex 1](https://ssyf.ua.es/va/formacion/internacionalizacion/documentos/-gestadm/any-2017/erasmus-2017-2018/ka107-annex-1-destinacions.doc))

5. DURADA DE L'ACTIVITAT DE FORMACIÓ

La durada de l'activitat serà de 5 dies de formació. En qualsevol cas, la data límit de realització de l'activitat finalitza el 31 d'agost de 2018, l'estada estarà supeditada al període negociat per endavant amb la institució sòcia.

A aquests efectes, es consideren activitat formativa els esdeveniments de formació (excloent-ne congressos) i períodes d'aprenentatge per observació i intercanvi de bones pràctiques, la finalitat de les quals siga conèixer el funcionament de la institució sòcia, supervisar l'execució del projecte i formar a la institució sòcia en les tasques d'internacionalització dins del component de cooperació del projecte.

6. DESTINACIONS

Totes les destinacions i places disponibles es poden consultar en l'[Annex 1](https://ssyf.ua.es/va/formacion/internacionalizacion/documentos/-gestadm/any-2017/erasmus-2017-2018/ka107-annex-1-destinacions.doc).

No es podrà triar com a destinació una institució en la qual la persona sol·licitant ja haja realitzat una estada formativa amb anterioritat en el marc d'aquest programa.

7. DESCRIPCIÓ DEL PROCÉS

7.1. Sol·licitud

Cal emplenar la sol·licitud a través del formulari disponible en la pàgina web del Servei de Selecció i Formació:

<https://ssyf.ua.es/va/formacion/internacionalizacion/>

Es podran sol·licitar dues ajudes Erasmus KA107 encara que només es podrà concedir una.

El termini d'inscripció serà del del 2 d’octubre al 10 de novembre de 2017.

Dins d'aquest termini d'inscripció previst en la convocatòria, s'haurà de presentar en l'Oficina Principal del Registre General de la Universitat (Edifici de Gerència i Serveis Generals del Campus de Sant Vicent), en les oficines auxiliars, situades en les secretaries de centre i en la Seu d'Alacant o a través d’una Instància genèrica utilitzant l’eAdministració del Campus Virtual de la UA, dirigida a la unitat de formació i internacionalització del PAS , la següent documentació:

7.1.1. Vistiplau de la persona responsable de la unitat on s'estiga treballant en el moment de presentar la sol·licitud, indicant el compromís de la unitat per a rebre personal no docent en formació. (Vegeu-ne el model en [Annex 3](https://ssyf.ua.es/va/formacion/internacionalizacion/documentos/-gestadm/any-2017/erasmus-2017-2018/ka107-annex-3-conformitat-responsable.doc)).

7.1.2. Acreditació del nivell d'idioma només en cas que no estiguera inclòs en l'expedient de formació.

7.1.3. Còpia del justificant electrònic que acredita haver presentat la sol·licitud.

7.1.4. Acord de Mobilitat del Personal per a Formació (Mobility Agreement) acceptat provisionalment per la institució de destinació.

Els elements bàsics d’aquest han de ser: l'objectiu general i els objectius específics, els resultats esperats en termes d'experiència/competència addicional a adquirir, les activitats a realitzar i, si és possible, una programació per al període. En el programa a desenvolupar s'haurà de demostrar que es realitzaran activitats relacionades amb la mobilitat i especificar els dies de formació realitzats (Vegeu-ne el model en [Annex 4](https://ssyf.ua.es/es/formacion/internacionalizacion/documentos/-gestadm/ano-2017/erasmus-2017-2018/ka107-anexo-4-acuerdo-de-movilidad.docx)).

7.2. Publicació de les llistes de personal admès i exclòs

Finalitzat el termini de presentació de sol·licituds, es publicarà en la pàgina web del Servei de Selecció i Formació la llista provisional de personal admès i exclòs. Les persones excloses disposaran d'un termini de 10 dies hàbils per a presentar-hi al·legacions.

Resoltes les al·legacions es procedirà a la publicació, en la pàgina web del Servei de Selecció i Formació de la llista definitiva de personal admès i exclòs.

Només tindran la consideració de personal participant en aquesta convocatòria, aquelles persones que apareguen en les llistes definitives de personal admès.

7.3. Avaluació i selecció

Es publicarà un barem provisional resultat d'aplicar sobre els participants els criteris següents:

- Ordre de preferència: S'establixen dos categories de participació en funció dels requisits específics definits en l'[Annex 1](https://ssyf.ua.es/va/formacion/internacionalizacion/documentos/-gestadm/any-2017/erasmus-2017-2018/ka107-annex-1-destinacions.doc).

Tindran preferència les sol·licituds emmarcades dins de la Categoria 1 enfront de les sol·licituds enquadrades en la Categoria 2.

Dins de cada categoria, tindran prioritat les sol·licituds d'aquelles persones que no hagen disfrutat mai d'una ajuda en el marc de l'acció KA107.

La vinculació del personal amb l'àrea de coneixement o amb les activitats a realitzar durant la mobilitat, ha de vindre aprovada pel responsable directe o coordinador de l'activitat.

- Aplicació del barem de la convocatòria ([Annex 2](https://ssyf.ua.es/va/formacion/internacionalizacion/documentos/-gestadm/any-2017/erasmus-2017-2018/ka107-annex-2-barem.doc)).

Els participants disposaran d'un termini de 5 dies hàbils per a presentar-hi al·legacions.

Resoltes les al·legacions es publicarà el barem definitiu de la convocatòria, així com de l'adjudicació d'ajudes i de la llista de reserva, si n’hi haguera.

Només podran participar en el procés d'adjudicació d'ajudes aquelles sol·licituds, la valoració de les quals de l'Adequació del programa de formació als interessos de la internacionalització de la UA (Mobility Agreement), siga superior a 6 punts.

És important ressenyar que la tasca a desenvolupar en la universitat de destinació ha de pertànyer a la mateixa àrea de treball en la qual el candidat desenvolupe la seua activitat en la Universitat d'Alacant. En cas contrari, no es farà efectiva l'ajuda.

La persona beneficiària d'aquesta mobilitat podrà ser requerida per a fer extensius a altres persones o col·lectius universitaris els coneixements adquirits. Aquests requeriments hauran de ser atesos sempre que es formulen en termes assumibles per a la persona beneficiària i la unitat a la qual pertany.

7.4. Borsa de sol·licitants

En cas que es produïsquen vacants en les destinacions oferides s'activarà la borsa de sol·licitants.

L'avaluació i selecció dels candidats es realitzarà seguint els criteris establits en l'apartat 7.3.

7.5. Comissió de Selecció

La Comissió de Selecció estarà composta per:

- Presidenta: Cap d'àrea de Recursos Humans.

- Secretària: Sotsdirectora de Formació i Internacionalització del PAS

- 7 Vocals entre els quals es troben:

Director del Secretariat de Mobilitat (responsable Coordinació Institucional Erasmus )

Directora del Servei de Relacions Internacionals.

Sotsdirectora de Mobilitat i Programes Internacionals

Gestor en cap de Formació i Internacionalització del PAS

Un o una representant de la secció sindical FETE-UGT.

Un o una representant de la secció sindical CC.OO.

Un o una representant de la secció sindical Set.

Així mateix, podrà assistir un o una representant de CGT, de STEPV i de CSIF que tindran veu, però no vot.

La Comissió de Selecció es reserva el dret de convocar a les persones candidates per a contrastar qualsevol informació relacionada amb el contingut de la sol·licitud.

8. UNITATS COMPETENTS EN LA GESTIÓ DE LA MOBILITAT

La gestió del procés correspondrà a la Unitat de Formació i Internacionalització del PAS (Servei de Selecció i Formació), en coordinació amb la Unitat de Mobilitat (Servei de Relacions Internacionals).

Amb la finalitat d'agilitar al màxim el procés d'inscripció i organització, els dubtes que puguen sorgir es plantejaran per correu electrònic:

- Suggeriments o qüestions relatives a la selecció del personal: [elcrzzdlq@va.bn](mailto:xlnuodypo@co.sr)

- Suggeriments o qüestions específiques de la mobilitat: [k.xssicekagoshy@ga.eo](mailto:t.mlxlcnpsdlnju@cj.rp)

El beneficiari serà responsable dels contactes amb la institució sòcia, de l'organització del programa de formació, de la gestió del transport, de l'allotjament i de l’assegurança d'assistència sanitària.

9. FINANÇAMENT I ABONAMENT DE L'AJUDA

La durada màxima finançada amb fons de la UE serà de 5 dies d'activitat formativa i 2 de viatge.

9.1. Finançament

El personal rebrà una ajuda europea com a contribució a les seues despeses de viatge i subsistència durant el període d'estada en un altre país seguint els següents criteris:

- Viatge: Contribució a les despeses de viatge del personal basada en la distància entre el seu lloc de treball i el lloc en el qual es desenvolupe l'activitat corresponent, segons la quantitat que s'indica a continuació (anada i tornada):

Quantitat a percebre, en funció de la distància (en km.):

- Entre 100 i 499 km . . . . . . . .180 €

- Entre 500 i 1.999 km . . . . . . 275 €

- Entre 2.000 i 2.999 km . . . . 360 €

- Entre 3.000 i 3.999 km . . . . 530 €

- Entre 4.000 i 7.999 km . . . . .820 €

- 8.000 km o més . . . . . . . . .1.100 €

Per a calcular la distància en quilòmetres des del lloc de treball fins a la ciutat de destinació, s'utilitzarà la calculadora de distàncies proposada per la Comissió Europea, que podrà trobar en el següent enllaç:

<http://ec.europa.eu/programmes/erasmus-plus/tools/distance_en.htm>

- Subsistència: Costos directament relacionats amb l'estada dels participants durant l'activitat.

En aquesta convocatòria l'ajuda de manutenció és de 160 euros per dia.

La Universitat d'Alacant podrà complementar aquestes ajudes amb un màxim de 200 €, depenent de les despeses realitzades i justificades.

9.2. Abonament de les ajudes

L'ajuda s'abonarà en dos pagaments: un primer pagament equivalent al 70% de l'ajuda europea i un segon pagament corresponent a la liquidació una vegada realitzada l'activitat.

Per a la tramitació del pagament inicial s'haurà de presentar, almenys 1 mes abans de l'eixida:

- Conveni de Subvenció de Mobilitat de Personal en Formació; que caldrà presentar per duplicat.

- Acord de Mobilitat del Personal per a Formació (Mobility Agreement) aprovat formalment tant per la institució d'origen com per la institució d'acolliment ([Annex 4](https://ssyf.ua.es/es/formacion/internacionalizacion/documentos/-gestadm/ano-2017/erasmus-2017-2018/ka107-anexo-4-acuerdo-de-movilidad.docx)).

- Còpia impresa de la sol·licitud per Campus Virtual de l'absència “Internacionalització PAS”, autoritzada pel superior de la persona beneficiària (els dies de formació es reconeixeran com a dies treballats).

Els documents estan disponibles en la pàgina web de la Unitat de Mobilitat

<https://sri.ua.es/va/movilidad/stt/pas.html>

Per a la tramitació de la liquidació s'haurà de presentar en el termini d'un mes després de la realització de l'estada:

- Certificat oficial de confirmació d'estada (Certificate of Attendance), en el qual s’ha de fer constar els dies efectius de l'activitat i confirmar que s'ha realitzat el programa de formació previst, tenint en compte que la data de la certificació ha de ser igual o posterior a la data de finalització de l'estada. El certificat ha de ser original, sense ratllades ni esmenes, expedit (signat i segellat) per la direcció de la unitat d'acolliment de la institució sòcia ([Annex 5](https://ssyf.ua.es/es/formacion/internacionalizacion/documentos/-gestadm/ano-2017/erasmus-2017-2018/ka107-anexo-5-certificado-de-asistencia.doc)).

- Qüestionari UE sobre els principals resultats obtinguts. Es tracta d'un formulari on-line facilitat per la Comissió Europea (en finalitzar l'estada, la persona participant rebrà automàticament un e-mail en què serà informada del procediment a seguir per a accedir a aquest qüestionari).

- Justificants originals de les despeses d'allotjament i viatge: factures, rebuts, bitllets de viatge usats, visats, targetes d'embarcament, confirmació electrònica del vol, proves de transferència, etc.

- Informe final de valoració on ha de constar l'avaluació de l'estada i el compromís de transmissió de coneixements i d'experiències adquirides durant l'estada.

10. OBLIGACIONS DEL PERSONAL PARTICIPANT

Els sol·licitants seleccionats que accepten l'ajuda de mobilitat a l'empara de la present convocatòria queden obligats a:

- Complir la normativa vigent en matèria de regularització de la seua estada a l'estranger, en general , i de la comunicació de la seua arribada en la missió Consular espanyola al país de destinació, si és necessari.

- Informar-se i seguir les recomanacions sanitàries en matèria de vacunació internacional que determine el Ministeri de Salut i la Conselleria de Sanitat Universal i Salut Pública.

- Sol·licitar i formalitzar el corresponent visat en el país d'origen. Per a açò, la Universitat de destinació ha d’emetre una carta d'acceptació/invitació per a aquest propòsit amb la deguda antelació. Per a la sol·licitud del visat cal contractar una assegurança de salut amb cobertura internacional que cobrisca tot el període d'estada.

11. CANVIS I INCIDÈNCIES

Quan les circumstàncies així ho aconsellen i estiguen degudament motivades, la Gerència podrà autoritzar, a petició de la persona beneficiària, variacions en el programa de formació o el període de gaudi de la beca, segons el cas, així com resoldre qualsevol incidència que no implique un canvi substancial dels termes de la convocatòria.

12. INCOMPATIBILITATS

La concessió d'una d'aquestes ajudes no és compatible amb la concessió d'una ajuda de mobilitat Erasmus amb finalitats de formació per al programa KA103.

No podran concedir-se estades Erasmus de Docència (PDI) i Formació (PAS) a la mateixa persona en el mateix curs acadèmic, per la qual cosa si se sol·licitaren ambdues mobilitats cal indicar quin és la de preferència en el corresponent camp d'observacions de la sol·licitud online.

13. RENÚNCIA I SUBSTITUCIONS

En cas de renúncia, aquesta haurà de presentar-se per escrit a través d'Instància genèrica utilitzant l’eAdministració del Campus Virtual de la UA, a través del Registre General o dels Registres Auxiliars dirigida al Servei de Selecció i Formació, Unitat de Formació i Internacionalització del PAS, amb còpia a la Unitat de Mobilitat, Servei de Relacions Internacionals.

El fet de no incorporar-se a la destinació es penalitzarà amb la impossibilitat de participar en les dues convocatòries següents.

Es considerarà que renuncien tàcitament a la mobilitat (i en conseqüència a l'ajuda), les persones beneficiàries que no hagen presentat la documentació requerida en els terminis i en les condicions descrites en aquestes bases.

En cas que es produïsca alguna renúncia, o que no es lliure la documentació en les condicions i el termini previstos, es podrà adjudicar la mobilitat, si escau, als candidats/as de la llista de reserva.

L'incompliment d'alguns dels requisits i les obligacions establides en la present convocatòria i en la resta de la normativa podrà donar lloc a la revocació total o parcial de l'ajuda i l'obligació de retornar la quantitat corresponent, així com la impossibilitat de participar en noves edicions del programa.

14. NORMA FINAL

Contra aquesta convocatòria, les seues bases i tots els actes administratius que se’n deriven, que esgoten la via administrativa, es port interposar recurs contenciós administratiu davant del jutjat contenciós administratiu d’Alacant que resulte competent, en el termini de 2 mesos, comptadors des de l’endemà de la seua publicació d’acord amb el que disposa l’article 114 de la Llei 39/2015, d’1 d’octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d’universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d’un mes comptador a partir de l’endemà de la publicació d’aquesta, davant del rector, d’acord amb el que disposen els articles 123 i 124 de la Llei 39/2015. Tot això sense perjudici que s’utilitze qualsevol altra via que es considere oportuna.

Davant les actuacions de la Comissió de Selecció, podrà interposar-se un recurs d’alçada previst en l’article 121 de la Llei 39/2015, en el termini d’un mes comptador des de l’endemà de les seues publicacions o notificacions.

El recurs podrà interposar-se davant de l’òrgan que va dictar l’acte que s’impugna o davant del rector com a òrgan competent per a resoldre’l.

Alacant, 29 de setembre de 2017

EL GERENT

Sgt: Rafael Plá Penalva





[Carretera Sant Vicent del Raspeig s/n  
03889 Sant Vicent del Raspeig - Alacant  
 Tel. 51 088 7445 - Fax 94 538 1760](https://www.google.es/maps/@90.748418,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12786&trk=tyah&trkInfo=tarId%3O0482719609476%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)